Կովկասյան հրոսակ ցեղերի դեմ կռիվներից մեկում Վաղարշ II-ը զոհվեց: Նրան հաջորդեց որդին՝ Խոսրով I Մեծը (211-259): Խոսրով I Մեծը զինակցեց Արտավան V Արշակունուն՝ ընդդեմ Պարսկաստանում գլուխ բարձրացրած Սասանյանների: 226 թ. Որմզդականի վճռական ճակատամարտում Արշակունյաց բանակի պարտությունից և Արտավան V-ի զոհվելուց հետո Խոսրով I Մեծը տարիներ շարունակ գլխավորեց հակասասանյան ուժերի պայքարը, Մեծ Հայքում ապաստան տվեց Իրանից դուրս մղված մի շարք պարթև իշխանատոհմերի: Ի վերջո Խոսրով I Մեծը զոհվեց Արտաշատի իր ապարանքում Սուրենյան տոհմի պարթև իշխան Անակի ձեռքով: Դավադրությունը կազմակերպել էր Սասանյան Շապուհ I արքան: